|  |  |  |
| --- | --- | --- |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/22-01/74

URBROJ: 2170-30-22-01-3

U Omišlju, 15.12.2022. godine.

|  |
| --- |
| **POZIV NA DOSTAVU PONUDA** **za** **najam fotokopirnih aparata u 2023. i 2024. godini** |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; dalje u tekstu: ZJN 2016), Općina Omišalj kao naručitelj nije u sukobu interesa niti sa jednim gospodarskim subjektom.

Nema gospodarskih subjekata s kojima su osobe iz članka 76. stavak 2. točke 2., 3. i 4. ZJN 2016 (članovi Stručnog povjerenstva za jednostavnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave) u sukobu interesa.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Sukladno navedenom, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21).

1. **EVIDENCIJSKI BROJ NABAVE:**

44/22.

1. **PROCIJENJENA VRIJEDNOST NABAVE:**

90.000,00 kuna (bez PDV-a).

1. **OPIS PREDMETA NABAVE:**

Predmet nabave obuhvaća najam 7 komada fotokopirnih aparata razvrstanih u 2 (dva) modela i tipa aparata. Ponuđeni aparati moraju odgovarati važećim propisima i standardima te **zadovoljavati minimalne uvjete predviđene Tehničkom specifikacijom** koja se stavlja na raspolaganje ponuditeljima kao Prilog 3. ovog Poziva.

Ponuditelj je dužan u cijenu ponude uračunati sve troškove potrebne za izvršenje predmeta nabave, uključujući:

* troškove rada, prijevoza, rezervnih i potrošnih dijelova (npr. tonera) te dostave istih
* troškove transporta, instalacije/deinstalacije i konfiguracije aparata
* troškove instalacije i održavanja programa za upravljanje ispisom
* troškove edukacije korisnika za korištenje aparata
* troškove redovnog servisiranja, otklanjanja kvarova i održavanja opreme.

U cijenu usluge mora biti uključeno i slijedeće:

* obilazak aparata na lokaciji, jednom mjesečno, što uključuje pregled i čišćenje aparata, zamjenu potrošnih dijelova, regulaciju i kalibriranje rada aparata, te očitanje stanja na brojaču kopija (ispisa)
* osiguravanje zamjenskog aparata u slučaju da kvar nije moguće otkloniti na lokaciji Naručitelja.

U cijenu usluge nije uključeno slijedeće:

* nabava i dostava papira za fotokopiranje
* troškovi otklanjanja kvarova nastalih uslijed nepravilnog rukovanja aparatom
* troškovi otklanjanja kvarova nastalih uslijed korištenja neoriginalnih potrošnih materijala (toner, tinta)
* trošak otklanjanja kvarova nastalih uslijed djelovanja više sile (požar, poplava, udar groma, strujni udar i slično).

Bilo kakve naknade iznad ponuđene cijene neće se priznavati.

Predviđeni godišnji broj ispisa (kopija) iskazan je u Troškovniku koji se stavlja na raspolaganje ponuditeljima kao Prilog 2. ovog Poziva i predstavlja okvirnu količinu. Stvarni obujam pojedinačne vrste ispisa može biti veći ili manji od predviđenog Troškovnikom, uz uvjet da ukupan trošak posla ne smije premašiti vrijednost okvirnog sporazuma ili ugovora sklopljenog temeljem istog. Predviđene količine za pojedini, u pravilu godišnji ugovor, odredit će se u ugovoru sklopljenom temeljem okvirnog sporazuma, između Naručitelja i odabranog ponuditelja.

Svaka jednostrana kopija (ispis) A3 formata, obračunava se kao dvije jednostrane kopije (ispisa) A4 formata. Obostrana kopija (ispis) obračunava se kao dvije jednostrane kopije (ispis).

U slučaju nastanka potrebe za najmom dodatnih fotokopirnih aparata, odabrani ponuditelj je dužan na zahtjev Naručitelja osigurati dodatne aparate, o čemu će se sklopiti dodatak okvirnog sporazuma. Dodatni aparati moraju zadovoljavati minimalne uvjete predviđene Tehničkom specifikacijom, a povećanje cijene najma će se obračunati sukladno jediničnim cijenama iz Troškovnika.

Odabrani ponuditelj je dužan dopremiti i instalirati fotokopirne aparate u prostorije Naručitelja **najkasnije do 30.12.2022. godine** te iste ukloniti po isteku ugovorne obveze, najkasnije 8 dana od dana isteka okvirnog sporazuma. U slučaju prekoračenja navedenih rokova odabranom ponuditelju će se obračunati i naplatiti ugovorom definirana kazna.

Odabrani ponuditelj je dužan sve nedostatke ili kvarove na fotokopirnim aparatima ukloniti u roku od **16 (šesnaest) radnih sati od prijave kvara**, a u hitnim slučajevima u roku od **4 (četiri) radna sata od prijave kvara.** U slučaju da se kvar aparata ne može otkloniti odmah, odabrani ponuditelj je obvezan dostaviti zamjenski uređaj istih ili boljih karakteristika i funkcionalnosti u roku od **8 (osam) radnih sati.** Hitnim slučajem se smatra kvar ili zastoj u radu uređaja te prekid u radu programa koji uzrokuje značajne posljedice na poslovni proces Naručitelja. U slučaju prekoračenja navedenih rokova odabranom ponuditelju će se obračunati i naplatiti ugovorom definirana kazna.

**Odabrani ponuditelj je prije sklapanja okvirnog sporazuma dužan dostaviti** **jamstvo za uredno ispunjenje okvirnog sporazuma u obliku bjanko zadužnice ovjerene od strane javnog bilježnika u iznosu od 10% vrijednosti okvirnog sporazuma, bez PDV-a. Iznimno od navedenog, odabrani ponuditelj može Naručitelju uplatiti novčani polog u iznosu traženog jamstva.**

CPV oznaka: 30121000-3 - Oprema za fotokopiranje i termičko kopiranje

1. **MJESTO IZVRŠENJA PREDMETA NABAVE:**

Sjedište Naručitelja, Prikešte 13, Omišalj, te po potrebi prostorije odabranog ponuditelja.

1. **VRSTA I TRAJANJE OVIRNOG SPORAZUMA I UGOVORA**

Temeljem provedenog postupka sklopit će se okvirni sporazum o nabavi robe s jednim gospodarskim subjektom koji odabranog ponuditelja obvezuje na sklapanje godišnjih ugovora.

Okvirni sporazum se sklapa na razdoblje od 01.01.2023 godine do 31.12.2024. godine te se temeljem istog planira sklapanje 2 (dva) godišnja ugovora.

1. **NAČIN, ROKOVI I UVJETI PLAĆANJA**

Naknada za najam obračunavat će na mjesečnoj bazi, temeljem očitanja stanja na brojaču kopija (ispisa). Plaćanje će se izvršiti u roku od 30 dana od zaprimanja valjanog računa.

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani Ponuditelj je dužan račun za izvršene usluge ispostaviti Općini Omišalj u strukturiranom elektroničkom formatu, na e-adresu: ana.cetina@omisalj.hr, a sve sukladno europskoj normi.

1. **ROK VALJANOSTI PONUDE:**

45 dana.

1. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Popunjenu, potpisanu i pečatom ovjerenu Tehničku specifikaciju ponuđenih aparata**

Tehnička specifikacija mora biti u cijelosti popunjena, potpisana od strane ovlaštene osobe ponuditelja i ovjerena pečatom. Ponuditelj je također dužan **priložiti dokumentaciju** kojom dokazuje da ponuđeni aparati odgovaraju minimalnim uvjetima iz Tehničke specifikacije. **Spomenuta dokumentacija može biti na engleskom jeziku.** **U slučaju da Naručitelj iz dostavljene dokumentacije ili drugih javno dostupnih izvora niti nakon pojašnjenja ponuditelja ne može utvrditi da ponuđeni aparati zadovoljavaju minimalne uvjete definirane Tehničkom specifikacijom** **ponuda će biti odbačena kao neprihvatljiva.** Obrazac Tehničke specifikacije stavlja se na raspolaganje ponuditeljima kao Prilog 3. ovog Poziva.

* 1. **Potvrdu Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20 i 42/20), dospjeli porezni dug koji ne prelazi iznos od 10 kuna neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Izuzetak od navedenog je dokumentacija koja se prilaže kao dokaz da ponuđeni uređaji zadovoljavaju minimalne uvjete iz Tehničke specifikacije, koja može biti i na engleskom jeziku te se ne mora prevoditi.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od odabranog ponuditelja s kojim namjerava sklopiti okvirni sporazum zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

**Općina Omišalj**

**Prikešte 13**

**51513 Omišalj**

**Predmet nabave: Najam fotokopirnih aparata u 2023. i 2024. godini**

**Ev. br. nabave: 44/22**

**NE OTVARATI**

* na poleđini ili u gornjem lijevom kutu omotnice potrebno je naznačiti **naziv i adresu ponuditelja**

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

**Ponuditelj je dužan izvornik ponude prije dostave skenirati i pohraniti u .pdf formatu.** Ponudu u ovom obliku Naručitelju naknadno dostavlja isključivo odabrani ponuditelj temeljem Odluke o odabiru najpovoljnije ponude, u svrhu njenog prilaganja okvirnom sporazumu koji će se sklopiti između Naručitelja i odabranog ponuditelja.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude izraziti u hrvatskim kunama i eurima, primjenom fiksnog tečaja konverzije 1 EUR = 7,53450 kn. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je najniža cijena.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

1. **ROK ZA DOSTAVU PONUDA:**

**23.12.2022. godine do 10,00 sati.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se 23.12.2022. godine u 10,00 sati u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

U slučaju da odabrani ponuditelj odbije potpisati okvirni sporazum koji je u skladu s uvjetima ovog Poziva ili ne dostavi jamstvo za uredno ispunjenje okvirnog sporazuma sukladno propisanim uvjetima, Naručitelj će pristupiti sklapanju okvirnog sporazuma s sljedeće rangiranim najpovoljnijim ponuditeljem, ukoliko je primjenjivo.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.
1. **DOSTAVA OBAVIJESTI O ODABIRU ILI PONIŠTENJU POSTUPKA:**

Obavijest o odabiru ponude zajedno sa preslikom Zapisnika o otvaranju, pregledu i ocjeni ponuda, odnosno Obavijest o poništenju postupka, dostavlja se svakom Ponuditelju na dokaziv način u roku od 15 dana od isteka roka za dostavu ponuda.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **PRILOZI:**
2. Obrazac Ponudbenog lista
3. Obrazac Troškovnika
4. Tehnička specifikacija.

 **Pročelnica**

**Maja Mahulja, dipl. oec., v.r.**